**ОБЩИНСКА ИЗБИРАТЕЛНА КОМИСИЯ - КАРНОБАТ**

**П Р О Т О К О Л**

**№ 35**

На 01 ноември 2015 г. се проведе заседание на Общинската избирателна комисия при следния

**Д н е в е н р е д**

1. Разглеждане на жалба с вх. № 192-6 от 27.10.2015 г.
2. Обявяване резултати от втори тур на изборите.
3. Установяване на нарушение, извършено от СИК.
4. Упълномощаване на представители на ОИК за предаване на изборните книжа от втори тур.

 Присъстваха: Иванка Маринова Кирязова, Минка Андреева Колева, Димитър Лъчезаров Няголов, Йорданка Петкова Милкова, Пламена Христова Пенева, Зоя Колева Чанкова, Дарина Димитрова Вълчева, Кристина Костадинова Янева, Станка Русева Савова, Радка Маринова Петрова и Пенка Бенчева Недялкова.

 Заседанието бе открито и председателствано от госпожа Иванка Кирязова – Председател на комисията.

По точка първа от дневния ред.

Във връзка с подадената жалба с вх. № 192-6 от 27.10.2015 г.,Председателят докладва процедурното решение от заседанието на ОИК от 28.10.2015 г., а именно **–** указанията на жалбоподателкатада заяви писмено конкретните си оплаквания, както и да формулира исканията си. До 01.11.2015 година жалбоподателката не посочи конкретни оплаквания и искания. От съдържанието на жалбата, комисията счита, че се твърди следното: 1. Нарушение на СИК, изразяващо се в непоказване на бюлетините на застъпника на Инициативния комитет. 2. Продажбата на алкохол в изборния ден. 3. Нарушение при изготвяне на избирателните списъци.

По отношение на първото твърдяно нарушение, ОИК – Карнобат като взе предвид, че съобразно разпоредбата на чл.431 от ИК при отваряне на избирателните кутии и при установяване на резултатите в изборното помещение могат да присъстват кандидати, застъпници, представители на партии и други лица, изрично посочени в закона, като не се предвижда възможност тези лица да се намесват в работата на комисията, както и задължение на членовете на СИК да показват бюлетините на всеки един от присъстващите. Предвид обстоятелството, че жалбата е постъпила след приключване на изборния ден, ОИК не може да извърши проверка и да вземе становище по така твърдяното нарушение.

Относно второто твърдяно в жалбата нарушение, а именно, че е нарушена забраната за продажба на алкохол, ОИК излага следното становище: забраната за продажба на алкохол в изборния ден се налага със Заповед на кмета на община Карнобат. Не е в правомощията на ОИК контролиране на изпълнението на този административен акт и тъй като в тази си част жалбата не съдържа конкретно нарушение на Изборния кодекс, ОИК не може да се произнесе по така твърдяното нарушение.

Що се касае до оплакването за лицата, включени в избирателните списъци, следва да се има в предвид, че жалбоподателката не твърди за нарушени права на конкретно лице. Избирателните списъци се съставят от общинска администрация, а ОИК контролира единствено и само отказите на СИК по чл.40, ал.4 от ИК, а твърдения за такива не се съдържат в жалбата.

За пълнота следва да се посочи, че приложеното към жалбата копие от протокол на СИК е за избор на кмет на Община и е обяснимо, защо в него не са отразени резултатите за избор на кмет на кметство с.Огнен.

Предвид изложеното предметът на жалбата не подлежи на разглеждане от ОИК и не е от категорията на нарушенията на ИК, които избирателната комисия има правомощия да проверява и решава.

Пристъпи се към гласуване.

|  |  |  |
| --- | --- | --- |
| Име, презиме, фамилия | ЗА | ПРОТИВ |
| Иванка Маринова Кирязова | за |  |
| Минка Андреева Колева | за |  |
| Дарина Димитрова Вълчева | за |  |
| Зоя Колева Чанкова | за |  |
| Кристина Костадинова Янева | за |  |
| Пламена Христова Пенева | за |  |
| Димитър Лъчезаров Няголов | за |  |
| Пенка Бенчева Недялкова | за |  |
| Йорданка Петкова Милкова | за |  |
| Радка Маринова Петрова | за |  |
| Станка Русева Савова | за |  |

След проведеното поименно гласуване, с 11 гласа „за“ и на основание чл. 87, ал. 1, т. 1 от Изборния кодекс, Общинската избирателна комисия прие следното

**Р Е Ш Е Н И Е № 220**

ОСТАВЯ БЕЗ УВАЖЕНИЕ Жалба с вх.№ 6 от 27.10.2015 г. подадена от Румяна Георгиева Димитрова, представляваща Инициативен комитет за независим кандидат за кмет на с. Огнен.

**По точка втора от дневния ред:**

**Председателя докладва:** На основание чл. 452, ал.2 от Изборния кодекс и на основание получените данни от протоколите на СИК, Общинската избирателна комисия обявява с решения резултатите за избрани кмет на община и кметове на кметства:

**Р Е Ш Е Н И Е № 221**

**ОБЯВЯВА ЗА ИЗБРАН ЗА КМЕТ НА КМЕТСТВО ИСКРА,** община КАРНОБАТ, област БУРГАСКА, на втори тур **МАРИЯ ЖЕЛЕВА ИВАНОВА,** ЕГН \*\*\*\*\*\*\*\*\*\*, издигнат от ПП ГЕРБ получила 138 действителни гласове.

**Р Е Ш Е Н И Е № 222**

**ОБЯВЯВА ЗА ИЗБРАН ЗА КМЕТ НА КМЕТСТВО КЛИКАЧ,** община КАРНОБАТ, област БУРГАСКА, на втори тур **ХЮСЕИН СЕЛИМ СЕЛИМ,** ЕГН \*\*\*\*\*\*\*\*\*\*, издигнат от Движение за права и свободи - ДПС получил 266 действителни гласове.

**Р Е Ш Е Н И Е № 223**

**ОБЯВЯВА ЗА ИЗБРАН ЗА КМЕТ НА КМЕТСТВО ДЕВЕТАК,** община КАРНОБАТ, област БУРГАСКА, на втори тур **ВАНИНА ГЕОРГИЕВА ЖЕЛЕВА,** ЕГН \*\*\*\*\*\*\*\*\*\*, издигнат от БЪЛГАРСКА СОЦИАЛИСТИЧЕСКА ПАРТИЯ получила 58 действителни гласове.

**Р Е Ш Е Н И Е № 224**

**ОБЯВЯВА ЗА ИЗБРАН ЗА КМЕТ НА КМЕТСТВО СОКОЛОВО,** община КАРНОБАТ, област БУРГАСКА, на втори тур **НЕЖДЕТ АЛИАЙДИН МЕХМЕД,** ЕГН \*\*\*\*\*\*\*\*\*\*, издигнат от МЕСТНА КОАЛИЦИЯ „КАРНОБАТЛИИ ЗА КАРНОБАТ (ВМРО-БДЦ) получил 181 действителни гласове.

**Р Е Ш Е Н И Е № 225**

**ОБЯВЯВА ЗА ИЗБРАН ЗА КМЕТ НА КМЕТСТВО ДЕТЕЛИНА,** община КАРНОБАТ, област БУРГАСКА, на втори тур **ГАЛИНА ДОНЧЕВА АНГЕЛОВА,** ЕГН \*\*\*\*\*\*\*\*\*\*, издигнат от НАРОДЕН СЪЮЗ получила 95 действителни гласове.

**Р Е Ш Е Н И Е № 226**

**ОБЯВЯВА ЗА ИЗБРАН ЗА КМЕТ НА КМЕТСТВО КРУМОВО ГРАДИЩЕ,** община КАРНОБАТ, област БУРГАСКА, на втори тур **НЕДЯЛКА ГЕОРГИЕВА ХАДЖИЕВА,** ЕГН \*\*\*\*\*\*\*\*\*\*, издигнат от ПП ГЕРБ получила 118 действителни гласове.

По точка трета от дневния ред.

Председателят докладва: При предаване на протокола за избор на кмет на кметство на СИК от изборна секция № 020900028 – с. Искра, ОИК установи, че един от членовете е отказал да подпише протокола, а именно – Румен Любомиров Лалов. Към протокола не е приложено и особено мнение от същия член.

ОИК констатира, че отказа на члена на СИК – Румен Любомиров Лалов да подпише протокола на комисията представлява нарушение на Изборния кодекс, по смисъла на чл. 441, ал. 3, което се санкционира по реда на чл. 490 от същия кодекс.

Пристъпи се към гласуване.

|  |  |  |
| --- | --- | --- |
| Име, презиме, фамилия | ЗА | ПРОТИВ |
| Иванка Маринова Кирязова | за |  |
| Минка Андреева Колева | за |  |
| Дарина Димитрова Вълчева | за |  |
| Зоя Колева Чанкова | за |  |
| Кристина Костадинова Янева | за |  |
| Пламена Христова Пенева | за |  |
| Димитър Лъчезаров Няголов | за |  |
| Пенка Бенчева Недялкова | за |  |
| Йорданка Петкова Милкова | за |  |
| Радка Маринова Петрова | за |  |
| Станка Русева Савова | за |  |

След проведеното поименно гласуване, с 11 гласа „за“ и на основание чл. 87, ал. 1, т. 1 и т. 34 от Изборния кодекс, Общинската избирателна комисия прие следното

**Р Е Ш Е Н И Е № 227**

УСТАНОВЯВА извършено нарушение от Румен Любомиров Лалов на чл. 441, ал. 3 от ИК, за което да бъде съставен АУАН по реда на чл. 496 от ИК.

По точка четвърта от дневния ред.

Председателят запозна присъстващите с организацията по предаването на изборните книжа в ЦИК. Направени бяха три предложения за членове на ОИК, които да бъдат упълномощени да предадат протоколите .

 Пристъпи се към гласуване.

|  |  |  |
| --- | --- | --- |
| Име, презиме, фамилия | ЗА | ПРОТИВ |
| Иванка Маринова Кирязова | за |  |
| Минка Андреева Колева | за |  |
| Дарина Димитрова Вълчева | за |  |
| Зоя Колева Чанкова | за |  |
| Кристина Костадинова Янева | за |  |
| Пламена Христова Пенева | за |  |
| Димитър Лъчезаров Няголов | за |  |
| Пенка Бенчева Недялкова | за |  |
| Йорданка Петкова Милкова | за |  |
| Радка Маринова Петрова | за |  |
| Станка Русева Савова | за |  |

След проведеното поименно гласуване, с 11 гласа „за“ и на основание чл. 87, ал. 1, т. 1 от Изборния кодекс, Общинската избирателна комисия прие следното

**Р Е Ш Е Н И Е № 228**

Определя /упълномощава/ членовете на ОИК Карнобат – ИВАНКА МАРИНОВА КИРЯЗОВА – председател, ДАРИНА ДИМИТРОВА ВЪЛЧЕВА – секретар и ДИМИТЪР ЛЪЧЕЗАРОВ НЯГОЛОВ да предадат изборните книжа в ЦИК.

Поради изчерпване на дневния ред заседанието бе закрито.

ПРЕДСЕДАТЕЛ:

 / Иванка Кирязова/

СЕКРЕТАР:

 /Дарина Вълчева/